## El Consell autoritza el subministrament de reactius i material necessari per a realitzar determinacions analítiques en els laboratoris de l’Hospital de la Plana

*** La finalitat és disposar dels materials necessaris per a la realització d’analítiques i garantir el diagnòstic correcte dels pacients
* El valor estimat del contracte ascendix a més de 15,4 milions d’euros**

El Consell ha autoritzat la contractació del subministrament dels reactius i el material necessari per a la realització de determinacions analítiques en els laboratoris de l’Hospital de la Plana.

La finalitat és garantir el diagnòstic correcte dels pacients, ja que, per a fer-ho, és necessari disposar de l’equipament i material necessari, com ho són els reactius, per a la realització de les proves d’anàlisi oportunes i la seua determinació.

En este sentit, s’entén per determinació analítica el resultat d’un paràmetre obtingut per l’anàlisi d’una mostra biològica que, amb independència del mètode o procediment analític utilitzat, és clínicament interpretable per haver sigut realitzada amb els requeriments de qualitat precisos per a garantir la fiabilitat del procés.

Este expedient de contractació preveu, a més del subministrament de reactius, la cessió dels materials, la instal·lació dels equips d’última tecnologia necessaris, la seua posada en marxa, així com el manteniment i l’actualització per part de l’empresa adjudicatària durant el termini de duració del contracte.

El valor estimat del contracte ascendix a més de 15,4 milions d’euros i té un període d’execució de 36 mesos.

Fecha: 11/03/2025